​​​​​​​स्वात घाटी में कैम्प बना सकता है तालिबान; 2012 में यहीं हुआ था मलाला पर हमला
Taliban's Takeover of Switzerland of Pakistan स्विटजरलैंड ऑफ पाकिस्तान कही जाने वाली पाकिस्तान की स्वात घाटी पर एक बार फिर तालिबान ने करीब-करीब कब्जा कर लिया है। स्वात वही जगह है,
स्विटजरलैंड ऑफ पाकिस्तान कही जाने वाली पाकिस्तान की स्वात घाटी पर एक बार फिर तालिबान ने करीब-करीब कब्जा कर लिया है। स्वात वही जगह है, जहां 9 अक्टूबर 2012 को नोबेल शांति पुरस्कार विजेता मलाला यूसुफजई पर हमला किया गया था।
‘पाकिस्तान मिलिट्री मॉनिटर’ की सोमवार को जारी रिपोर्ट में कहा गया है कि पाकिस्तान और अफगानिस्तान तालिबान ने बहुत तेजी से स्वात में कदम जमाए हैं। ये आतंकी संगठन बहुत जल्द इस खूबसूरत घाटी में अपने टेरेरिस्ट कैम्प बना सकता है।
स्वात में डर का माहौल
यहां टेररिस्ट कैम्प बनाएगा तालिबान
रिपोर्ट के मुताबिक- तालिबान आतंकी इस खूबसूरत घाटी को तबाह करके उसे रेगिस्तान में तब्दील कर सकते हैं। आतंकियों के लिए यह जगह काफी मुफीद है, क्योंकि ये पहाड़ी इलाका है और इन पर से नीचे हमला किया जा सकता है। 15 साल पहले तालिबान के मुल्ला फजल-उल्लाह ने इस इलाके पर कब्जा कर लिया था। यहां के लोगों को वो दौर आज भी याद है। बाद में अमेरिका की मदद से पाकिस्तान ने स्वात को तालिबान के कब्जे से छुड़ाया था।
स्वात घाटी मिंगोरा सिटी के काफी करीब है। तालिबानी अपने दुश्मनों के सिर मिंगोरा के चौराहों पर लटकाते रहे हैं। यहां के 640 स्कूलों को तालिबान ने जमींदोज कर चुका है। इसके अलावा रेडियो और एंटरटेनमेंट के दूसरे साधनों पर भी सख्ती से रोक है। इस आदेश को न मानने वालों को ईशनिंदा का आरोपी करार दिया जाता है। यहां के हजारों लोग अपने घर छोड़कर पाकिस्तान की दूसरी जगहों पर जा चुके हैं।
धमकी भरे फोन 
मलाला पर यहीं हमला हुआ था 
9 अक्टूबर 2012 को मिंगोरा जिले की स्वात घाटी में दोपहर करीब 1 बजे मलाला पर उस वक्त हमला हुआ था, जब वो स्कूल वैन से घर लौट रहीं थीं। उन्हें पेशावर के आर्मी हॉस्पिटल ले जाया गया। हालत गंभीर थी। लिहाजा, एयर एम्बुलेंस से लंदन भेज दिया गया। अब उनके पास पाकिस्तान के साथ ही ब्रिटेन की नागरिकता भी है।
मलाला की ऑटोबायोग्राफी पर बैन
